CELEX: 32019D0896
Language: ro
Date: 2019-05-28 00:00:00
Title: Decizia de punere în aplicare (UE) 2019/896 a Comisiei din 28 mai 2019 de modificare a Deciziei de punere în aplicare (UE) 2019/450 în ceea ce privește documentele de evaluare europene pentru ansamblurile de pereți despărțitori utilizați ca pereți neportanți, sistemele de folii suple cu fixare mecanică pentru etanșarea acoperișurilor, foliile multistratificate subțiri din metal, microsferele elastice goale în interior utilizate ca material de adaos pentru beton, ansamblurile de fixare a pardoselilor și seturile de acoperiș translucide autoportante cu înveliș din folii de plastic (Text cu relevanță pentru SEE.)

29.5.2019   
               
               
                  RO
               
               
                  Jurnalul Oficial al Uniunii Europene
               
               
                  L 142/69
               
            
         DECIZIA DE PUNERE ÎN APLICARE (UE) 2019/896 A COMISIEI
         din 28 mai 2019
         de modificare a Deciziei de punere în aplicare (UE) 2019/450 în ceea ce privește documentele de evaluare europene pentru ansamblurile de pereți despărțitori utilizați ca pereți neportanți, sistemele de folii suple cu fixare mecanică pentru etanșarea acoperișurilor, foliile multistratificate subțiri din metal, microsferele elastice goale în interior utilizate ca material de adaos pentru beton, ansamblurile de fixare a pardoselilor și seturile de acoperiș translucide autoportante cu înveliș din folii de plastic
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 22,
         întrucât:
         
                     (1)
                  
                  
                     În conformitate cu Regulamentul (UE) nr. 305/2011, organismele de evaluare tehnică trebuie să utilizeze metodele și criteriile prevăzute în documentele de evaluare europene, ale căror referințe au fost publicate în Jurnalul Oficial al Uniunii Europene, pentru evaluarea performanței produselor pentru construcții care fac obiectul acestor documente, în funcție de caracteristicile lor esențiale.
                  
               
                     (2)
                  
                  
                     În conformitate cu articolul 19 din Regulamentul (UE) nr. 305/2011, în urma mai multor solicitări ale producătorilor pentru realizarea de evaluări tehnice europene, organizația organismelor de evaluare tehnică a elaborat și a adoptat mai multe documente de evaluare europene.
                  
               
                     (3)
                  
                  
                     Documentele de evaluare europene se referă la ansamblurile de pereți despărțitori utilizați ca pereți neportanți, la sistemele de folii suple cu fixare mecanică pentru etanșarea acoperișurilor, la foliile multistratificate subțiri din metal, la microsferele elastice goale în interior utilizate ca material de adaos pentru beton, la ansamblurile de fixare a pardoselilor și la seturile de acoperiș translucide autoportante cu înveliș din folii de plastic. Documentele europene de evaluare conțin, cel puțin, o descriere generală a produsului pentru construcții, lista caracteristicilor esențiale relevante pentru utilizarea preconizată a produsului prevăzută de producător și stabilită de comun acord de către producător împreună cu organizația OET-urilor, precum și metodele și criteriile de evaluare a performanței produsului în ceea ce privește respectivele caracteristici esențiale.
                  
               
                     (4)
                  
                  
                     În timp ce documentele de evaluare europene referitoare la ansamblurile de pereți despărțitori utilizați ca pereți neportanți, la sistemele de folii suple cu fixare mecanică pentru etanșarea acoperișurilor și la seturile de acoperiș translucide autoportante cu acoperire din folii de plastic au fost emise pentru a înlocui Orientările corespunzătoare utilizate anterior pentru agrementele tehnice europene (OETE), documentele de evaluare europene privind foliile multistratificate subțiri din metal, microsferele elastice goale în interior utilizate ca material de adaos pentru beton și ansamblurile pentru fixarea pardoselilor au la bază exclusiv solicitările individuale ale producătorilor de efectuare a unei evaluări tehnice europene.
                  
               
                     (5)
                  
                  
                     Comisia a evaluat dacă documentele de evaluare europene elaborate de către organizația organismelor de evaluare tehnică îndeplinesc condițiile necesare în ceea ce privește cerințele de bază aplicabile lucrărilor de construcție prevăzute în anexa I la Regulamentul (UE) nr. 305/2011.
                  
               
                     (6)
                  
                  
                     Documentele de evaluare europene întocmite de organizația organismelor de evaluare tehnică îndeplinesc condițiile necesare în ceea ce privește cerințele de bază aplicabile lucrărilor de construcții prevăzute în anexa I la Regulamentul (UE) nr. 305/2011, întrucât elementele enumerate în considerentul 3 din prezenta decizie au fost incluse în mod corespunzător în acestea. Prin urmare, este oportun să se publice referințele acestor documente de evaluare europene în Jurnalul Oficial al Uniunii Europene,
                  
               
                     (7)
                  
                  
                     Lista documentelor de evaluare europene este publicată prin Decizia de punere în aplicare (UE) 2019/450 a Comisiei (2). Din motive de claritate, referințele noilor documente europene de evaluare ar trebui adăugate la lista respectivă.
                  
               
                     (8)
                  
                  
                     Prin urmare, Decizia de punere în aplicare (UE) 2019/450 ar trebui modificată în consecință.
                  
               
                     (9)
                  
                  
                     Pentru a permite utilizarea documentelor de evaluare europene cât mai curând posibil, prezenta decizie ar trebui să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa la Decizia de punere în aplicare (UE) 2019/450 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 28 mai 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 88, 4.4.2011, p. 5.
         
            (2)  Decizia de punere în aplicare (UE) 2019/450 a Comisiei din 19 martie 2019 privind publicarea documentelor de evaluare europene (DEE) pentru produsele pentru construcții, elaborate în sprijinul aplicării Regulamentului (UE) nr. 305/2011 al Parlamentului European și al Consiliului (JO L 77, 20.3.2019, p. 78).
      
      
         
            ANEXĂ
            În anexa la Decizia de punere în aplicare (UE) 2019/45 se adaugă următoarele rânduri:
            
                        „030351-00-0402
                     
                     
                        Sisteme de folii suple cu fixare mecanică pentru etanșarea acoperișurilor
                        (specificație tehnică înlocuită «ETAG 006»)
                     
                  
                        210005-00-0505
                     
                     
                        Ansambluri de pereți despărțitori pentru utilizare ca pereți neportanți
                        (specificație tehnică înlocuită «ETAG 003»)
                     
                  
                        210046-00-1201
                     
                     
                        Folie multistratificată subțire din metal
                     
                  
                        220089-00-0401
                     
                     
                        Seturi de acoperiș translucide autoportante cu înveliș din folii de plastic
                        (specificație tehnică înlocuită «ETAG 010»)
                     
                  
                        260017-00-0301
                     
                     
                        Microsfere elastice goale în interior utilizate ca material de adaos pentru beton
                     
                  
                        331924-00-0602
                     
                     
                        Ansambluri de fixare a pardoselilor”